laion/Wikipedia-Exotic huggingface dataset:
סנאי פרבו

סנאי פרבו (שם מדעי: Callosciurus prevostii) הוא מין של מכרסם ממשפחת הסנאיים ותת־המשפחה סנאים יפים. הוא חי בדרום-מזרח אסיה בחצי האי המלאי, סומטרה ובורנאו, והועבר על ידי האדם גם לאי סולאווסי. הוא נקרא על שמו של הגאולוג הצרפתי לואי קונסטאן פרבו (צר'). אורכו של הסנאי ללא הזנב 20 עד 27 סנטימטרים, ומשקלו 250 עד 500 גרמים. הוא בעל פרווה בצבע שחור, ירכיים ולחיים בצבע לבן ורגליים בצבע אדום. הסנאי שוכן עצים ביערות הגשם של דרום-מזרח אסיה וניזון בעיקר מפירות עץ הדוריאן, אגוזים, זרעים, ניצנים, פרחים אך גם מחרקים וביצים. לאחר היריון שאורכו עד שלושה שבועות נולדים 1 עד 3 צאצאים. הטורפים העיקריים של הסנאי הם עופות דורסים, נחשים וחתוליים. הסנאי נמצא על פי הרשימה האדומה של IUCN במצב השימור ללא חשש עקב תפוצה רחבה ונוכחות במספר רב של אזורים מוגנים אך הוא עלול להיפגע מבירוא יערות וציד. ציור משנת 1855 מדיה וקבצים בנושא סנאי פרבו בוויקישיתוף סנאי פרבו, באתר ITIS (באנגלית) סנאי פרבו, באתר NCBI (באנגלית) סנאי פרבו, באתר Animal Diversity Web (באנגלית) סנאי פרבו, באתר האנציקלופדיה של החיים (באנגלית) סנאי פרבו, באתר GBIF (באנגלית) סנאי פרבו באתר הרשימה האדומה של IUCN Peter W. W. Lurz, Isabella Fielding, Virginia Hayssen, Callosciurus prevostii (Rodentia: Sciuridae), academic.oup.com, ‏16 ביוני 2017 Cassola, F. הרשימה האדומה של IUCN ‏, Prevost's Squirrel (Callosciurus prevostii) ‏, IUCN‏, ‏19 בפברואר 2016
דודו אוטמזגין

דודו אוטמזגין (נולד ב-28 בפברואר 1971) הוא מגדנאי ישראלי, בעל רשת קונדיטוריות הנושאת את שמו ולה 15 סניפים בישראל. דודו אוטמזגין נולד לדינה וארמונד שעלו לישראל ממרוקו אח בכור לשתי אחיות. בילדותו, התגורר בקריית ים ובתיכון למד טכנאות שיניים. בגיל 21, לאחר שירותו הצבאי, החל לעבוד במאפייה. את תחילת לימודיו הקולינריים עשה בבית הספר לבישול "תדמור" שבהרצליה. לאחר כשנת לימודים, עבר ללמוד בפריז, בבית הספר Ecole Lenôtre, Bellout conseil ובבית הספר Ferrandi (אנ'). המשיך ללמוד אצל Dobos C. József בהונגריה, Pierre Hermé ו-Le Cordon Bleu (קורדון בלו) בצרפת, וב- Callebaut, Chocolate-Academy בבלגיה. במקביל ללימודיו, יעץ בענייני קונדיטוריה, וניהל מדור קבוע במקומון "הד הקריות" בנושא אפיית עוגות. בשנת 1998 פתח בקריית מוצקין את הקונדיטוריה הראשונה שנקראה על שמו, "דודו אוטמזגין". מאז הפכה לרשת ארצית, תחת חברת "דודו אוטמזגין פטיסרי בע"מ", אשר בראשית שנות ה-20 של המאה ה-21 מונה 15 סניפים ברחבי ישראל. בשנת 2005 זכה בתואר "אלוף ישראל בעוגות שמרים", מטעם איגוד השפים והטבחים הישראלי. מוצרים בולטים שפיתח והמציא הם סופגנייה המצופה זהב 24 קרט. בשנת 2020 פיתח עבור "עלית", תחת המותג "פסק זמן פטיסרי" - סדרת שוקולדים פטיסרי בשמונה טעמים שונים, הנושאים את שמו וחתימתו. אוטמזגין נשוי לתלמה ולהם שני בנים ובת. מתגורר בקריית מוצקין. אוטמזגין חיבר שלושה ספרים: "אמנות הפטיסרי", 2001 בשנת 2013 הוציא לאור עם חברים את הספר "התחלות מתוקות" שכל ההכנסות ממנו היו מיועדות לנוער בסיכון "Inspiration - patisserie design",‏ 2017 מדיה וקבצים בנושא דודו אוטמזגין בוויקישיתוף דודו אוטמזגין, ברשת החברתית אינסטגרם זיו קריסטל, ‏"אני נשאר בצפון", באתר גלובס, 18 בינואר 2007 מאיה מאירי, ‏קלאסה זה לא מים. אי אפשר לקנות את זה, או שאתה נולד עם זה או שלא, באתר ‏מאקו‏, 28 בינואר 2021 אומנות הפטיסרי | עוגת שוקולד דקואז', סרטון באתר יוטיוב (אורך: 12:36) קטעי וידאו: אומנות הפטיסרי עם דודו אוטמזגין, ב-ynet שלומית לן, "העוגות שלי לא יקרות במיוחד. גם בלואי ויטון את קונה תיק ב–5,000 יורו", באתר TheMarker‏, 16 באוגוסט 2024 דודו אוטמזגין - מתחם פיאנו עיר ימים, סרטון באתר יוטיוב (אורך: 0:44) בני יזרעאל, יהללך פיך, השף דודו אוטומזגין בטוח שאין לו מתחרים, באתר Nrg, ‏25 באוגוסט 2010 יעלי נגיד־מזרחי, ‏המשכורת הראשונה של שף פטיסרי, בעל רשת קונדיטוריות בוטיק "דודו אוטמזגין", בעיתון מקור ראשון, 4 ביולי 2021 רשימת הסניפים, ברשת "דודו אוטמזגין" אריאלה פיקסלר אלון, שף קונדיטור דודו אוטמזגין, באתר תפוז אנשים, 26/2/09 ריטה גולדשטיין, ‏לא כל הנוצץ: טעמנו סופגנייה בציפוי זהב שעולה 100 שקלים, באתר ‏מאקו‏, 3 בדצמבר 2017 יצחק טסלר, סופגניה ב-100 שקל: "אני מרגיש לואי ויטון של ענף הקונדיטוריה", באתר mynet‏ רעננה, 12 בדצמבר 2017 היאלי יעקבי־הנדלסמן, לקראת חג השמן: מבחן הסופגניות הגדול, באתר ישראל היום מאיה מאירי, ‏קלאסה זה לא מים. אי אפשר לקנות את זה, או שאתה נולד עם זה או שלא, באתר ‏מאקו‏, 28 בינואר 2021 מתוק לו מתוק לו, באתר ישראל היום, 31 בינואר 2019 התחלות מתוקות - WinesIsrael - יין ישראלי, קולינריה, שמן זית וטיולים, באתר WinesIsrael - יין-קולינריה-שמן זית-טיולים-אירועים, ‏2 ביולי 2013
איימן ברקוק

איימן ברקוק (בערבית: أيمن برقوق; נולד ב-21 במאי 1998) הוא כדורגלן גרמני-מרוקאי המשחק בעמדת הקשר בהרטה ברלין ובנבחרת מרוקו. ב-20 באוקטובר 2016, ברקוק, שייצג בקבוצת הנוער של איינטרכט פרנקפורט, חתם על חוזה מקצועי ראשון בקבוצה הבוגרת. ב-20 בנובמבר, הוא רשם את הופעת הבכורה שלו בבונדסליגה, כשנכנס כמחליף בדקה ה-75 למיאט גאצ'ינוביץ' במשחק החוץ מול ורדר ברמן. ברקוק העניק לקבוצתו את השער המכריע בדקה האחרונה של המשחק, כאשר המשחק הסתיים בניצחון 1–2. בשנת 2017 הוא זכה במדליית כסף על שם פריץ ולטר לכדורגלנים בגיל 19 (מדליית זהב הוענקה לסליח אוזג'אן). ב-19 במאי 2018, ברקוק הצטרף בהשאלה לשנתיים לעולה החדשה לליגה, פורטונה דיסלדורף. לאחר מכן, חזר ברקוק לפרנקפורט. בקיץ 2022 ברקוק חתם במיינץ 05. בינואר 2024 הושאל להרטה ברלין. ב-9 באוקטובר 2020, הוא רשם את הופעת הבכורה שלו במדים הלאומיים של נבחרת מרוקו בניצחון 1–3 על נבחרת סנגל במסגרת משחק ידידות. שערו הראשון בנבחרת הגיע ב-9 באוקטובר 2021 בניצחון החוץ 0–3 על נבחרת גינאה ביסאו במסגרת מוקדמות מונדיאל 2022. איינטרכט פרנקפורט הגביע הגרמני: 2017/18 הליגה האירופית: 2021/2022 מדיה וקבצים בנושא איימן ברקוק בוויקישיתוף איימן ברקוק, ברשת החברתית אינסטגרם איימן ברקוק, באתר Transfermarkt איימן ברקוק, באתר Soccerway איימן ברקוק, באתר WorldFootball.net איימן ברקוק, באתר National Football Teams איימן ברקוק, באתר FootballDatabase.eu ברקוק הצעיר מקבל חוזה מקצועי ראשון (בגרמנית)
טאריק טיסודאלי

טאריק טיסודאלי (נולד ב-2 באפריל 1993) הוא כדורגלן מרוקאי המשחק בעמדת הקיצוני בגנט מליגת העל הבלגית ובנבחרת מרוקו. טיסודאלי אשר נולד בהולנד, בחר לייצג את נבחרת מרוקו עקב מוצאו. פרק זה לוקה בחסר. אנא תרמו לוויקיפדיה והשלימו אותו. לאחר שייצג את הנבחרת הלאומית עד גיל 23, הוא זומן לסגל נבחרת מרוקו הבוגרת לקראת טורניר גביע אפריקה לאומות 2021. ב-10 בינואר 2022, הוא רשם את הופעת הבכורה שלו במדים הלאומיים במשחק הראשון של נבחרתו בטורניר זה נגד נבחרת גאנה, כאשר נכנס כמחליף בדקה ה-78 לעמראן לוזא; משחק שהסתיים בניצחון 0–1 לטובת אריות האטלס. נכלל בסגל נבחרת מרוקו לטורניר גביע אפריקה לאומות 2023. מדיה וקבצים בנושא טאריק טיסודאלי בוויקישיתוף טאריק טיסודאלי, באתר Transfermarkt טאריק טיסודאלי, באתר Soccerway טאריק טיסודאלי, באתר National Football Teams טאריק טיסודאלי, באתר FootballDatabase.eu CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית) ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
סלים בן בוינה

סלים בן בוינה (נולד ב-19 ביולי 1991) הוא כדורגלן קומורו המשחק בעמדת השוער במרטיג מהליגה הצרפתית הרביעית ובנבחרת קומורו. פרק זה לוקה בחסר. אנא תרמו לוויקיפדיה והשלימו אותו. מאז שהחל לשחק כדורגל, בן בווינה היה שוער בקבוצות כמו מונטרדון בונוויין, גרדאן, אתלטיקו מרסיי ומרטיג מהליגות הנמוכות של צרפת. ב-13 ביוני 2015, בן בווינה רשם את הופעת הבכורה שלו במדים הלאומיים של נבחרת קומורו בהפסד 2–0 לנבחרת בורקינה פאסו במסגרת מוקדמות גביע אפריקה לאומות 2017. סלים בן בוינה, באתר Transfermarkt סלים בן בוינה, באתר Soccerway סלים בן בוינה, באתר WorldFootball.net סלים בן בוינה, באתר National Football Teams סלים בן בוינה, באתר FootballDatabase.eu ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
אמיר קופי

אמיר קופי (באנגלית: Amir Coffey; נולד ב-17 ביוני 1997) הוא כדורסלן אמריקאי המשחק בקבוצת לוס אנג'לס קליפרס ב-NBA. קופי שיחק בתיכון הופקינס במיננטוקה, מינסוטה, ובמהלך שנתו האחרונה זכה בתואר "מר כדורסל של מינסוטה" ובתואר שחקן השנה במינסוטה מטעם Associated Press. בעונה זו (2015-16) רשם 19.9 נקודות בממוצע למשחק. לפי דירוג ESPN, הוא דורג במקום ה-32 בטופ 100 של מחזור השחקנים 2016, ובספטמבר 2015 הודיע על כוונתו לשחק במכללת מינסוטה. במינסוטה קיבל תפקיד חשוב בקבוצה כבר מהשלב הראשון, ובעונתו מהראשונה היה הקלע השני בטיבו בקבוצתו עם 12.2 נקודות למשחק, והמוסר השני בטיבו בקבוצה עם 3.1 אסיסטים למשחק. הוא אף נכלל בקבוצת האול-פרשמן של הביג-טן קונפרנס. בשנתו השלישית, נבחר לחמישיית העונה השלישית של הביג-טן. לאחר שלא נבחר בדראפט 2019 של ה-NBA, חתם קופי על חוזה דו-כיווני בקבוצת לוס אנג'לס קליפרס. ב-27 בספטמבר 2021 חתם על חוזה דו-כיווני חדש בקבוצה. בעונת 2021/2022 החל לקבל הזדמנות משמעותית יותר בסגל ומספר דקות המשחק שלו עלה מ-9 דקות לערך בעונותיו הקודמות ל-22 דקות בממוצע, כשהוא פותח בחמישייה בכמחצית מהמשחקים. אביו ריצ'רד קופי היה שחקן כדורסל אף הוא, ששיחק במכללת מינסוטה ולאחר מכן ב-NBA ‏(52 משחקים במינסוטה טימברוולבס בעונת 1990/1991), בליגה הסינית, בליגה הטורקית ובליגה הספרדית. אחותו, ניה קופי, שיחקה כדורסל באוניברסיטת נורת'ווסטרן. בשנת 2017 נבחרה במקום החמישי בדראפט ה-WNBA על ידי סן אנטוניו סטארס. אמיר קופי, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ביוגרפיה באתר מינסוטה גולדן גופרס "Amir Coffey". NBA G League (באנגלית אמריקאית). נבדק ב-14 בספטמבר 2020. {{cite web}}: (עזרה) "Hopkins' Amir Coffey named Mr. Basketball". Star Tribune. נבדק ב-19 ביולי 2017. {{cite news}}: (עזרה) "Amir Coffey named AP Player of the Year for boys basketball". USA TODAY (באנגלית). נבדק ב-19 ביולי 2017. {{cite news}}: (עזרה) "Amir Coffey – Basketball Recruiting – Player Profiles – ESPN". ESPN.com. נבדק ב-19 ביולי 2017. {{cite web}}: (עזרה) "Hopkins star Amir Coffey picks Gophers". Star Tribune. נבדק ב-19 ביולי 2017. {{cite news}}: (עזרה) "Five Gophers Receive All-Big Ten Honors". נבדק ב-19 ביולי 2017. {{cite news}}: (עזרה)
דיוויזיית המילואים ה-17 (האימפריה הגרמנית)

דיוויזיית המילואים ה-17 (בגרמנית: 17. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים ה-9 בפיקוד מקס פון בהן, אשר בתורו נערך בחזית המערבית כחלק מהארמייה הראשונה בפיקוד אלכסנדר פון קלוק. הדיוויזיה השתתפה בפלישה הגרמנית לבלגיה, שם שהתה בשבועות הראשונים של המערכה, ולאחר מכן השתתפה בקרב על האן. לאחר מכן לחמה הדיוויזיה בפלנדריה ובארטואה, ובשנת 1916 היא לחמה בקרב על הסום. בשנת 1917 היא לחמה בקרב אראס ובקרב פשנדל, ובשנת 1918 הדיוויזיה השתתפה במתקפת האביב ונלחמה נגד מתקפת מאה הימים. לאחר המלחמה חזרו חיילי הדיוויזיה לגרמניה, ובינואר 1919 פורקה הדיוויזיה. גוסטב וגנר (2 באוגוסט 1914–21 בספטמבר 1914) ריכרד פון קראוול (28 בינואר 1915–22 בנובמבר 1914) מקס פון שווארטה (23 בנובמבר 1917–13 בפברואר 1915) ארנסט פון הפנר (14 בפברואר 1915 - 29 ביוני 1915) ארנסט פון צייטן (30 ביוני 1915 - 12 באפריל 1916) הוגו פון פרייטאג-לורינגהובן (13 באפריל 1916 - 19 בדצמבר 1916) ארנסט פון רויטרס (20 בדצמבר 1916 - 14 באפריל 1917) אלברט פון מוטיוס (15 באפריל 1917 - 9 בינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
פראצי אדווחוב

פראצי אדווחוב (ברומנית: Frații Advahov; מילולית: האחים אדווחוב) הוא הרכב מוזיקלי מולדובי המורכב מוויטלי אדווחוב ווסיל אדווחוב. ויטלי ווסיל ניגנו בתזמורת כשעוד היו בבית הספר והשתתפו בתחרויות מוזיקה. לאחר התיכון, השניים הלכו לאקדמיה למוזיקה, תיאטרון ואמנויות (רומ') בקישינב והם למדו לנגן על אקורדיון וכינור. הם הקימו את הלהקה ב-2003. התזמורת זכתה לתהילה לאומית ושני האחים זכו בתואר "Maeștri în Artă" על ידי הנשיא ולדימיר וורונין ב-2007 - ואחריו ב-2016 הנשיא ניקולאיה טימופטי עם הפרס "Ștefan cel Mare" בקטגוריית אמן העם. ב-29 בינואר 2022, הם נבחרו, יחד עם זדוב שי זדוב, לייצג את מולדובה באירוויזיון 2022 בטורינו, איטליה, עם השיר "Trenulețul". ב-10 במאי 2022 ביצעו זדוב שי זדוב ופראצי אדווחוב את "Trenulețul" על בימת חצי הגמר הראשון של אירוויזיון 2022. עם הקראת התוצאות של שלב זה הם נמנו בין האמנים שהעפילו לגמר. ב-14 במאי הם ביצעו את "Trenulețul" בגמר התחרות. הם הגיעו למקום השביעי עם 253 נקודות (14 מהשופטים ו-239 מהקהל). מדיה וקבצים בנושא פראצי אדווחוב בוויקישיתוף פראצי אדווחוב, ברשת החברתית פייסבוק פראצי אדווחוב, באתר MusicBrainz (באנגלית) פראצי אדווחוב, באתר Discogs (באנגלית) 🇲🇩 Moldova: Zdob și Zdub & Frații Advahov to Eurovision 2022 Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022 eurovisionworld, Eurovision 2022 Grand Final
Bonfire

"Bonfire" הוא סינגל של הדי ג'יי והמפיק המוזיקלי הגרמני, פליקס ין, בשיתוף הזמרת הפינית, אלמה. השיר, שיצא על ידי חברות התקליטים L'Agentur ווירג'ין רקורדס, ב-15 ביולי 2016, נכלל באלבומו הראשון של ין, I. השיר נכתב על ידי פליקס ין, אלמה, ג'וסף ולטר ופסקל ריינהארט, והופק על ידי פליקס ין והיטימפולס. נכון לפברואר 2022, השיר הושמע למעלה מ-134 מיליון פעמים בספוטיפיי. הווידאו קליפ של הסינגל יצא בערוץ היוטיוב של פליקס ין ב-18 באוגוסט 2016. נכון לפברואר 2022, הווידאו קליפ נצפה למעלה מ-35 מיליון פעמים. מידע על הסינגל "Bonfire" באתר מיוזיק בריינז מידע על היצירה "Bonfire" באתר Discogs סרטון השיר "Bonfire" באתר יוטיוב Bonfire (feat. ALMA), 2018-02-16, ארכיון מ-2021-10-29, נבדק ב-2022-02-07 Felix Jaehn - Bonfire ft. ALMA, ארכיון מ-2022-01-16, נבדק ב-2022-02-07 Felix Jaehn - Bonfire (feat. ALMA) [Offizielles Video], ארכיון מ-2021-10-17, נבדק ב-2022-02-07
דיוויזיית המילואים ה-18 (האימפריה הגרמנית)

דיוויזיית המילואים ה-18 (בגרמנית: 18. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים ה-9 בפיקוד מקס פון בהן, אשר בתורו נערך בחזית המערבית כחלק מהארמייה הראשונה בפיקוד אלכסנדר פון קלוק. הדיוויזיה השתתפה בפלישה הגרמנית לבלגיה, שם שהתה בשבועות הראשונים של המערכה, ולאחר מכן השתתפה בקרב על האן. לאחר מכן לחמה הדיוויזיה בפלנדריה ובארטואה, ובשנת 1916 היא לחמה בקרב על הסום. בשנת 1917 היא לחמה בקרב אראס ובקרב פשנדל, ובשנת 1918 הדיוויזיה השתתפה במתקפת האביב ונלחמה נגד מתקפת מאה הימים, כולל בקרב קמברה השני. לאחר המלחמה חזרו חיילי הדיוויזיה לגרמניה, ובינואר 1919 פורקה הדיוויזיה. קרל וילהלם גרונן (2 באוגוסט 1914–6 באוקטובר 1914) לאו זונטאג (7 באוקטובר 1914–22 בפברואר 1915) ריכרד וולמן (23 בפברואר 1915–30 בספטמבר 1916) תאודור פון וונדט (1 באוקטובר 1916 - 25 באוגוסט 1917) פאול ויניקר (26 באוגוסט 1917 - 26 בדצמבר 1917) ארנסט פון וריסברג (27 בדצמבר 1917 - 8 במאי 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. מדיה וקבצים בנושא דיוויזיית המילואים ה-18 בוויקישיתוף
הדיוויזיה ה-214 (האימפריה הגרמנית)

הדיוויזיה ה-214 (בגרמנית: 214. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-6 בספטמבר 1916 בחזית המערבית ולחמה במהלך הקרב על הסום. בשנת 1917 לחמה הדיוויזיה בקרב השני על האן, קרב איפר השלישי וקרב קמברה, ובשנת 1918 היא לחמה במתקפת האביב הגרמנית ובמתקפת מאה הימים עד סוף המלחמה, וב-12 בפברואר 1919 פורקה הדיוויזיה. קרל מילר (6 בספטמבר 1916 - 24 באוקטובר 1916) ריכרד פון בראוכיטש (25 באוקטובר 1916 - 19 בינואר 1918) גאורג מארקר (20 בינואר 1918 - 12 בפברואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
Don't Wake Me Up

"Don't Wake Me Up" הוא שיר של התקליטן והמפיק המוזיקלי האנגלי, ג'ונאס בלו, ולהקת הבנים האמריקאית, Why Don't We, שיצא, על ידי חברת התקליטים פוזיטיביה רקורדס, ב-7 בינואר 2022. השיר נכתב על ידי ג'ונאס בלו, לוקאס כוסטס, רבקה קרוגר ו-Why Don't We, והופק על ידי ג'ונאס בלו. נכון לפברואר 2022, השיר הושמע למעלה מ-12 מיליון פעמים בספוטיפיי. הווידאו קליפ של השיר, בבימויו של אייזק רנץ, יצא בערוץ היוטיוב של ג'ונאס בלו ב-28 בינואר 2022. בווידאו קליפ ניתן לראות מסיבה "מאולתרת" המתקיימת במגרש חניה בלוס אנג'לס. המגזין Vents Magazine תיאר את הווידאו קליפ כ-"ריקודים, מכוניות מהירות והבטחה לרומנטיקה". הווידאו קליפ נצפה למעלה מ-1.8 מיליון פעמים. מידע על הסינגל "Don't Wake Me Up" באתר מיוזיק בריינז סרטון השיר "Don't Wake Me Up" באתר יוטיוב "Jonas Blue & Why Don't We Team Up for New Song "Don't Wake Me Up"". PM Studio. 7 בינואר 2022. ארכיון מ-2022-02-03. נבדק ב-3 בפברואר 2022. {{cite web}}: (עזרה) Don’t Wake Me Up, 2022-01-07, ארכיון מ-2022-01-09, נבדק ב-2022-02-07 Frometa, RJ (28 בינואר 2022). "Jonas Blue & Why Don't We Unveil Official Video For 'Don't Wake Me Up'". Vents Magazine. ארכיון מ-2022-02-03. נבדק ב-3 בפברואר 2022. {{cite web}}: (עזרה) Jonas Blue, Why Don't We - Don’t Wake Me Up (Official Video), ארכיון מ-2022-02-04, נבדק ב-2022-02-07
תהילים ס"ט

תהילים ס"ט הוא המזמור ה-69 בספר תהילים ומיוחס לדוד המלך. המזמור הוא אחד משני המזמורים הפותחים במילים: "לַמְנַצֵּחַ עַל שׁוֹשַׁנִּים". מזמור ס"ט מורכב משלושים ושבעה פסוקים ומחולק לחמישה חלקים: המזמור נפתח בקריאת המשורר לאלוהים ובקשה לישועה: "הוֹשִׁיעֵנִי אֱלֹהִים כִּי בָאוּ מַיִם עַד נָפֶשׁ" (ב'). המשורר מתאר את צרותיו וממשיך להמשיל אותם לטביעה במים: "טָבַעְתִּי בִּיוֵן מְצוּלָה וְאֵין מׇעֳמָד בָּאתִי בְמַעֲמַקֵּי מַיִם וְשִׁבֹּלֶת שְׁטָפָתְנִי" (ג'). חלקו הראשון של המזמור מסתיים בדברי המשורר כי שונאיו רבים ורודפים אותו ללא סיבה: "רַבּוּ מִשַּׂעֲרוֹת רֹאשִׁי שֹׂנְאַי חִנָּם עָצְמוּ מַצְמִיתַי אֹיְבַי שֶׁקֶר" (ה'). בחלקו השני של המזמור מתאר המשורר את מצבו הנחות: "אֱלֹהִים אַתָּה יָדַעְתָּ לְאִוַּלְתִּי וְאַשְׁמוֹתַי מִמְּךָ לֹא נִכְחָדוּ" (ו'), עם כך מציג המשורר את החרפות שהוא מקבל עקב נאמנותו לאלוהים: "מוּזָר הָיִיתִי לְאֶחָי וְנׇכְרִי לִבְנֵי אִמִּי" (ט'), "כִּי קִנְאַת בֵּיתְךָ אֲכָלָתְנִי וְחֶרְפּוֹת חוֹרְפֶיךָ נָפְלוּ עָלָי" (י'). המשורר מתאר כי הקושי שלו גדול עד למצב של אבל ובכי: "וָאֶבְכֶּה בַצּוֹם נַפְשִׁי וַתְּהִי לַחֲרָפוֹת לִי" (י"א), "וָאֶתְּנָה לְבוּשִׁי שָׂק וָאֱהִי לָהֶם לְמָשָׁל" (י"ב). בחלקו השלישי של המזמור מקשר המשורר בין שתי הפסקות הקודמות, הוא מתפלל לאלוהים ותחנן לחסד וישועה: "וַאֲנִי תְפִלָּתִי לְךָ ה' עֵת רָצוֹן אֱלֹהִים בְּרׇב חַסְדֶּךָ עֲנֵנִי בֶּאֱמֶת יִשְׁעֶךָ" (י"ד), "הַצִּילֵנִי מִטִּיט וְאַל אֶטְבָּעָה אִנָּצְלָה מִשֹּׂנְאַי וּמִמַּעֲמַקֵּי מָיִם" (ט"ו). המשורר מדגיש כי אלוהים יודע את חרפתו: "אַתָּה יָדַעְתָּ חֶרְפָּתִי וּבׇשְׁתִּי וּכְלִמָּתִי נֶגְדְּךָ כׇּל צוֹרְרָי" (כ'). לאחר בקשת המשורר לישועה ותיאור בעיותיו, בחלקו הרביעי של המזמור המשורר ממשיך בפנייתו לאלוהים ומבקש ממנו שיפגע בשונאיו: "יְהִי שֻׁלְחָנָם לִפְנֵיהֶם לְפָח וְלִשְׁלוֹמִים לְמוֹקֵשׁ" (כ"ג) "תֶּחְשַׁכְנָה עֵינֵיהֶם מֵרְאוֹת וּמׇתְנֵיהֶם תָּמִיד הַמְעַד" (כ"ד). חלקו האחרון של המזמור נפתח בביטחון המשורר באלוהים: "וַאֲנִי עָנִי וְכוֹאֵב יְשׁוּעָתְךָ אֱלֹהִים תְּשַׂגְּבֵנִי" (ל'), ומשם ממשיך המשורר בהילול אלוהים: "אֲהַלְלָה שֵׁם אֱלֹהִים בְּשִׁיר וַאֲגַדְּלֶנּוּ בְתוֹדָה" (ל"א). המזמור נחתם במעין נבואת המשורר: "כִּי אֱלֹהִים יוֹשִׁיעַ צִיּוֹן וְיִבְנֶה עָרֵי יְהוּדָה וְיָשְׁבוּ שָׁם וִירֵשׁוּהָ" (ל"ו) "וְזֶרַע עֲבָדָיו יִנְחָלוּהָ וְאֹהֲבֵי שְׁמוֹ יִשְׁכְּנוּ בָהּ" (ל"ז). פסוק י"ד "וַאֲנִי תְפִלָּתִי לְךָ ה' עֵת רָצוֹן אֱלֹהִים בְּרׇב חַסְדֶּךָ עֲנֵנִי בֶּאֱמֶת יִשְׁעֶךָ" נאמר בתפילת מנחה של שבת אחרי ובא לציון וחצי קדיש לפני הוצאת ספר התורה. מנהג אמירת פסוק י"ד גם בהוצאת ספר תורה בשלוש רגלים, ראש השנה ויום כיפור, הוא מנהג מאוחר שנזכר רק בספר שערי ציון (שער ג). תהילים ס"ט באתר הפיוט והתפילה וַאֲנִי תְפִלָּתִי באתר הפיוט והתפילה ואני תפילתי שיר של יונתן רזאל על פי פסוק י"ד ואני תפילתי שיר של בועז שרעבי בין השאר על פי פסוק י"ד תפילתי - שמילי אונגר בלחן של פינקי ובר באלבום מדריגות. מדיה וקבצים בנושא תהילים ס"ט בוויקישיתוף תהילים ס"ט, באתר ויקיטקסט תהילים פרק ס"ט – חגי בן ארצי, סרטון בערוץ "raheli bezalel", באתר יוטיוב (אורך: 43:43) פרקים מ"ה וס"ט ואני תפילתי, באתר מכללת הרצוג, דעת
Power Over Me

"Power Over Me" הוא סינגל של הזמר-יוצר האירי, דרמוט קנדי, שיצא ב-16 באוקטובר 2018 כסינגל השני מתוך אלבום האולפן הראשון שלו, Without Fear.‏ השיר מופיע גם באלבום האוסף הראשון שלו, Dermot Kennedy. נכון לפברואר 2022, השיר הושמע למעלה מ-267 מיליון פעמים בספוטיפיי. הווידאו קליפ של השיר יצא בערוץ היוטיוב של דרמוט קנדי ב-13 בנובמבר 2018. נכון לפברואר 2022, הווידאו קליפ נצפה למעלה מ-21 מיליון פעמים. מידע על הסינגל "Power Over Me" באתר מיוזיק בריינז מידע על היצירה "Power Over Me" באתר Discogs מילות השיר "Power Over Me" באתר Genius סרטון השיר "Power Over Me" באתר יוטיוב "Power Over Me - Single by Dermot Kennedy on Apple Music". iTunes Store. ארכיון מ-2022-02-07. נבדק ב-21 בינואר 2020. {{cite web}}: (עזרה) Power Over Me, 2019-10-04, ארכיון מ-2021-10-08, נבדק ב-2022-02-07 "Dermot Kennedy - Power Over Me". ארכיון מ-2022-02-03. נבדק ב-21 בינואר 2020. {{cite web}}: (עזרה)
פלימו

פְּלִימוֹ היה תנא בדור החמישי המוזכר מספר פעמים בברייתות שבתלמוד הבבלי. יש הסוברים כי הכינוי "פלימו" הוא גרסה שונה למילה "פלוני" או "פלמוני", ואין הכוונה לאדם מסוים. תלמידו של רבי יהודה הנשיא (רבי). התווכח בהלכה עם רבי אלעזר בן רבי שמעון, חברו של רבי. פעם אחת שאל את רבי היכן מניח תפילין של ראש מי שיש לו שני ראשים (אנ'). רבי ראה שאלה זו כקנטרנית, ונתן לפלימו שתי ברירות: או לצאת לגלות או להתנדות. בינתיים - הגיע לבית המדרש אדם שנולד לו תינוק בעל שני ראשים. פלימו בלט בחסידותו, והיה רגיל להתגרות בשטן ולומר לו בכל יום "גירא בעיניך" (חץ בעיניך). האגדה התלמודית מספרת, שפעם אחת בערב יום הכיפורים נדמה השטן כעני ובא לפתח ביתו של פלימו בערב יום הכיפורים לבקש אוכל. ה"אורח" התנהג בצורה מוזרה ומעוררת גועל שגרמה לבני הבית לגעור בו, וכתוצאה מכך הוא מת כביכול. בת קול הכריזה "פלימו הרג נפש". פלימו ברח בחשש אל בית הכסא, ושם נגלה אליו השטן ולימד אותו שעליו להגיד "יגער ה' בך השטן", כדברי זכריה הנביא ולא "גירא בעיניך". בברכה השנייה של ברכת המזון יש להקדים את הזכרת ה"ברית" להזכרת "תורה". אין צורך לבדוק בדיקת חמץ בחור שבקיר המפריד בין ביתו של יהודי לביתו של נכרי, משום הסכנה שבדבר. הגמרא מסבירה שהסכנה היא שהנכרי יחשוב שהיהודי עושה כשפים כנגדו, ויפגע בו. יש לקדש את החודש באופן אקטיבי אם לא נראה המולד בזמנו, בניגוד לדעת רבי אלעזר בן רבי שמעון שסובר שאין צורך לקדש באופן אקטיבי בכלל. הזמן המינימלי שאישה צריכה להתייחד עם גבר כדי שהדבר ייחשב ל"קינוי" שעלול לגרום לה להיחשב סוטה הוא שיעור זמן שהאשה יכולה להושיט ידה לסל ליטול ככר לחם. מרדכי מרגליות (עורך), אנציקלופדיה לחכמי המשנה והתלמוד, מהדורת אייזנברג תשס"א, חלק ב' עמ' 295. הרב יצחק גינזבורג, שני ראשים, בתוך: "אדמה, שמים ותהום", כפר חב"ד תשס"ה, עמ' קכא-קכד. אדמיאל קוסמן, פלימו והשטן: שיעור אלוהי בבית השימוש הציבורי, בתוך: "מסכת גברים – רב והקצב ועוד סיפורים", ירושלים 2002, עמ' 105–111. עידו חברוני, גירא בעיניה דשטן - הקשרים ומשמעות בסיפור פולמוס תלמודי, בתוך: מחקרי ירושלים בספרות עברית כג (תש"ע), עמ' 15–51. הרב אהרן הימן, "פלומי", תולדות תנאים ואמוראים, לונדון, תר"ע, חלק ג, עמוד 1011, באתר היברובוקס פלימו והשטן, אתר האגדה. חגית פוקס, פלימו והשטן, אתר המדרשה של בר-אילן. הרב אלחנן שרלו, פלימו והשטן, אתר ישיבת עתניאל. יש מנקדים "פְּלֵימוֹ"; הרב יוסף עמר ניקד לפי מסורת יהדות תימן "פְּלִימוּ". לפי הרב עדין שטיינזלץ: "פְּלֵימוּ". בכמה כתבי יד שמו הוא פלומו. היימן גרס את שמו פלומי. בדקדוקי סופרים (ראו כאן) שמו הוא פלומנו. ראו אצל הרב ראובן מרגליות, לחקר שמות וכינויים בתלמוד, עמ' כח. תלמוד בבלי, מסכת מנחות, דף ל"ז, עמוד א' תלמוד בבלי, מסכת קידושין, דף פ"א, עמוד א' ספר זכריה, פרק ג', פסוק ב' תלמוד בבלי, מסכת ברכות, דף מ"ח, עמוד ב'. דין זה נפסק להלכה במשנה תורה לרמב"ם, ספר אהבה, הלכות ברכות, פרק ב', הלכה ג' ובארבעה טורים, אורח חיים, סימן קפ"ז. תלמוד בבלי, מסכת פסחים, דף ח', עמוד ב'. דין זה נפסק להלכה במשנה תורה לרמב"ם, ספר זמנים, הלכות חמץ ומצה, פרק ב', הלכה ה' ובשולחן ערוך, אורח חיים, סימן תל"ג, סעיף ז'. תלמוד בבלי, מסכת ראש השנה, דף כ"ד, עמוד א'. תלמוד בבלי, מסכת סוטה, דף ד', עמוד א'.
פלין אלן

פלין אלן (באנגלית: Flynn Allen; נולד ב-5 במרץ 2003) הוא שחקן אנגלי. פלין אלן נולד ב-5 במרץ 2003 בלונדון, אנגליה. את הופעת הבכורה שלו במשחק הוא עשה בשנת 2010 בסרט הקצר, "The Theory". בשנת 2012 שיחק בסרטו העלילתי הראשון, "The Eschatrilogy: Book of the Dead", בבימויו של דמיאן מורטר. לאחר מכן שיחק במספר רב של סרטים קצרים אחרים. בשנת 2015 שיחק בסרט האימה "רוברט", בהשראת הסיפור של רוברט הבובה (אנ') . בשנת 2018 שיחק בסרט הקולנוע "שבעה ימים באנטבה". שנה לאחר מכן שיחק בתפקיד ראשי בסרט הקולנוע "הילד האחרון". בשנת 2021 שיחק בסרט הקולנוע "A Suburban Fairytale" לצד טומי נייט. פלין אלן, ברשת החברתית אקס (טוויטר) פלין אלן, ברשת החברתית אינסטגרם פלין אלן, במסד הנתונים הקולנועיים IMDb (באנגלית) "Robert The Doll (2015) Worth Watching? - ALL HORROR". "The Story Behind the World's Most Terrifying Haunted Doll".